"Ma ei tee ühelegi naisele välja, kui mul mingit huvi sees ei ole," ütles üks mu tuttav ja pidas silmas ööklubis mõnele daamile õhtu läbi jookide ostmist. Niisiis, suht huvitav vihje: teeb välja, järelikult tahab midagi. Loomulikult on ööklubi flingil ja näiteks tööalasel lõunakohtumisel hoopis eri  reeglid, maksab aga sageli just see, kes asjast kasu saab. Või on kutsuja. Maksmisega on tööalasel kohtumisel hea piire paika panna: see, kes kutsub ja maksab, tahab midagi, kui teine pool sellele soovile vastu tulla ei saa või ei taha, on tal alati võimalus väljategemisest keelduda ja ise maksta. Ja sama võimalus on alati ka ööklubis. Nii et enda eest maksta laskmine justkui kohustaks millekski. Tegelikult ega ikka ei kohusta küll, kui meespool ostab kahe kokteiliklaasi eest ööseks tüdruku, siis võib seda  tegelikult ka prostitutsiooniks nimetada - kui ta arvab, et on teinud investeeringu, mis peab ka kohe vilja kandma.